text: koojziagkabzaug on 17th March 2010, 12:03 pm
  Hnub no peb mloog KEEB KWM Hmoob sawv rog nrog Suav.
  Last edited by koojziagkabzaug on 25th November 2011, 11:03 pm; edited 3 times in total
  Re: Keeb Kwm Hmoob Tuam Tshoj
  koojziagkabzaug on 17th March 2010, 12:13 pm
  Yeeb yaj kiab:
  Lub nruas ntshav 1/10
  https://www.youtube.com/watch?v=1TotyHmC-wE
  koojziagkabzaug on 24th August 2010, 4:26 pm
  Chiyou History 1=Txiv Yawg
  Chiyou History 2 =Txiv Yawg
  Chiyou History 3
  Chiyou History 4
  Chiyou History 5
  koojziagkabzaug on 24th August 2010, 4:32 pm
  Taug Txoj Lw Ntshav3
  koojziagkabzaug on 24th August 2010, 5:12 pm
  Nyob Sab Toob cov hmoob yug hu yug ua Ke xyooj; cov nruab nrab teb ho hu Kaa Nom, muaj tej hu Mw, Nyob Sab Xyib teb Tsha Cheej Tiib”hu Moo. Ri nyob rau Tsha Cheej Tiib ntug cam ib suam ntawd xws li Cheej Xyib, Tiib Toob Naj. Sab xyib teb Tiib Toob Pej, Tiib nruab nrab teb Sab pej thiab kim tsawb sab xyib teb ib txhia teb chaws cov hmoob hu A Moj, siv sab xyib teb cov lus mas tshwj tas Tshab Cheej Tiib thiab Tiib Toob Pej tseg, cov hmoob twb hu muaj Mioj thc. Ri nyob rau Cheej nraub nrab teb los cheej sab naj teb ib suam txhua yam lus hmoob muaj ntsis hu sib xws. Thiab kawg muaj lub hauv paug xws dej txhawv ib yam. yog yug hu yug haiv neeg no ua hmoob, kuj hais meej yug yog neeg hmoob.
  Suav cov ntawv laus raws hmoob cov lus txhais suav lus los hais, muab lub txwm txhais ua Maaj, Moj, Mo, Mioj thc. Tsuas yog muaj mi ntsis xws xwb, suav yuav muab hmoob cov lus txhais kom meej xws hmoob hais, ib txwm ua tsis tau li, vim hmoob hnav khaub ncaws ntau tsav ntau yam lub zam zuag, thiab nyob rau toj roob hauv hav. Ces suav muab hmoob hu ua hmoob dawb, hmoob txaig, hmoob toob teb, hmoob xyib teb, hmoob xiav, hmoob tiab luv, hmoob tiab ntev, hmoob toj siab, hmoob tiaj nrag, hmoob zuag qaij thc ntau yam npe lwj liam tsis phim rau hmoob qhov tseem ceeb. Nyiam no saud hais li ted yuav tsum rhuav pov tseg.
  Hmoob lub keeb kum liv xwm ntev niaj ntau xyoo los lawm. Cov pog yawm txwv koob puag thaum ub, suav hu li Caws Lij, Xaa Mioj. Twb muaj sib nqe zawv rau hauv li qab hau, tsis yog nyiag sib nyob nyiag xwb. Nrhiav lub keeb kwm uas suav tsim muaj suav ntawv laus hais txog thiab neeg haiv hmoob qhov ncauj hais. Ntau tug ua xyim tshuaj zeem tias, muab tshis yawg ua tug thawj coj pab pawg hmoob uas suav hu Caws Lij yog hmoob sib txoos ua ke li lub hauv paus. Los muaj tej neeg zeem tias, hmoob lub keeb hauv paus tiag tiag kawg tsuas txawj nrhiav kawg xaus rau ntawm xaa mioj no xwb lauj.
  Hmoob txoos ua pab pawg hu ua caws lij nyob rau dej dag nruab nrab thiab yav nram qab ib suam ntawd, nyob thaum lawv txeem rov sab xyib li tej qab hau hauv, nrog sab toob teb pab pawg tus Huab Tais sib ua yeeb cuab tawm tsam, nyob Tso Lwj teb piam tsam lawm, tom qab no, caws lij pab pawg hmoob no muaj tej txeem rov sab naj teb, txiab ntau xyoo li tom qab, lawv nyob Dej Ntev, Huaij Huj rov txoos txhij pab pawg xaa mioj, txuas nkaus nrog dej dag nruab nrab thiab nram qab cov pab pawg neeg li thawj coj: Yoj, Sweem, Ywj 3 tug no ntev zim txwv sib ntaus sib tua. Tshoj tiam Saa Tsawb lub sij ceeb, lawv pawg hmoob raug dej dag haiv neeg huaj xyam hu ua Naaj Maaj, Cee Maaj. Tshwee Chaw Tsaam Kuj tshoj tiam npe, lub zim txwv, raug Tsoob Yeej (yog hais dej dag nruab nrab thiab tom taug, ncav txog Huj Naj ib txhia teb chaws, nrog rau Sab Toob Sab Xyib teb thiab Huj Pej txuas rau xeev Sab Xyib naj fab twb hu Tsoo yeej)cov neeg sib sau sawv nthwv nrog hmoob tawm tsam, Naaj Maaj(suav thuam hmoob ua Naaj Maaj)li hawm tiam tub ki tig khiav rov Naj Fab. Tshoj tiam Cheej Ham lub zim txwv, sib sau nyob rau Vws Liij Sa nqaj tog li hmoob, raug luag hu ua Cheej Tsoo Maaj, Vws Liij Maaj, lawv maj mam txhawm zuj zug ua ib haiv hmoob, txij ntawd los tsiv teb raws chaw zuj zug rau kim tsawb, kav xyib, tshab naj, yeej naj tej toj roob hauv peg, kwv yees tshoj tiam Meej Tshoj lub zim txwv, hmoob yuav luag ua tsheej huam no lub yam ntxwv lawm.
  Hmoob hom lus thiab ntaub ntawv
  lus hmoob muaj tej zeem tias, muaj me ntsis txoj rawv lus suav , lus txam, txog kawg txia nrog lus hmoob lus co, yog thooj lub hauv paug ntw tshwm tawm los, qhov no ntshai nyiag coj nyiag siab xav yuad?
  Lus hmoob faib 3 niam pawg, Sab Toob(Xya Xyi), Nruab nrab(Cheej Toob ), Sab Xyib(Tshab Cheej Tii)nyiag hom lus tseem muaj lwm yam sib txawv me ntsis, txawm tias yog hmoob los kuj muaj yug zej yug zos hais kam li lus thiab. Nyob hauv Tshab Cheej Tiib(å·é»”æ»‡)hmoob cov lus faib ua 7 yam uas tsis sib xws me ntsis, nyiag hais nyiag lus los kuj muaj raws li yug lub zos hais kam li thiab, yog ib yam hmoob los kuj muaj nyiag lus sib txawv ntau heev, yuav luag siv tsis tau lus hmoob sib txuas lus. Hnov tej neeg uas mus tshuaj khov hais, txhua hom lus hmoob 60 feem pua yog chiv keeb ib lub hauv paug.
  Sab Toob fab hmoob cov lus nyob xya xyi lub tsawb Tsha Too Naj, Ej Xyi Naj, Cheej Too Pej thc teb chaws kwv yees muaj 110 vam leej hmoob siv hom lus ntawd. Nyob rab teb nruab nrab cov lus hmoob kwv yees muaj txog 210 vam leej hmoob siv hom lus ntawd. Cov teb chaws uas siv yog lub tsawb Cheej Too Naj thiab Cheej Naj Tsawb li Toob Fab. Haj muaj Hwj Naj li Xyib Naj Fab, Kav Xyib Zooj Swes thiab Xaa Caa thc xeem nroog. Nyob sab xyib cov lus hmoob yog 3 hom lus uas nyiag coj nyiag sib txawv sib txuam loj tshaj plawg. Sib faib li ub li no rau txhua txhia lub zej zos teb chaws, siv cov lus no cov neeg ntau tshaj plawg. Cov teb chaws lus hmoob txuam ntxawg faib 7 hom. Faib ua Tsha Cheej Tiib txawv me ntsis, Tiib Toob Pej txawv me ntsis, Kim Yaj txawv me ntsis, Hwem Swes txawv me ntsis, Maj Sab txawv me ntsis, Luj Puj Huj txawv me ntsis, Tshooj AA Caa txawv me ntsis, siv cov lus txawv no muaj txog 250 vam leej tshaj, ri sua nyob rau xeev Kim Tsawb tshwj tas Cheej Toob(é»”ä¸œ)sawv daws nyob li teb chaws raws li Tshab Naj, Kuem Xyib Pej thiab xeev yeej naj txhua txhia teb chaws.
  Coob leej hmoob paub lus suav, muaj tej haj yam paub lus yiv lus npaus lus lag thiab, dua li, kwv yees muaj 160 vam leej hmoob siv lus suav, lus Toom, los lus co ua lub hauv paug qauv hais lus.
  Nyob ntau lub teb chaws cov hmoob liv xwm zaj nkauj thiab hmoob pej xeem sib tshaj cav hauv I, twb hais txog hmoob Kwv Tiam(å¤ä»£)muaj dua txwm ntawv, tom qab no vim ntau yam teeb meem ploj ntshis tas. Ib txhia teb chaws muaj veej tsab hais txog thaum ub hmoob ntaub ntawv, tab sis txog nyiam no hmoob tsis rov muaj thaum tej laus li ntaub ntawv lawm.
  Ze tiam no los, ib txhia hmoob uas muaj plab plaw loj lim, vim ntw nto hmoob ntaub ntawv qhuab qhia rau hmoob, tej lub teb chaws tsim rau nws teb chaws siv, xws li Xyaa Xyi Sij Pav Thaj zos tsim tawm xim fab txwm ntawv, Xyaa Xyi Sij Chis Kuem tsim cov txwm yooj yim kawm tau sai, Kim Tsawb Looj Som Huaj siv ntiaj ntug cov txwm sib ntxiv ua ke tsim phau me ntawv rau hmoob xyaum. Ze tiam no los, ib txhia teb chaws cov neeg tshaj ntuj lus, vim zoo rau kev tshaj ntuj lus kuj tsim ib cov ntawv hmoob, xws Pej Kej Lis ntawv hmoob (tiib Toob Pej cov laus ntawv hmoob ), Hwj Thuj ntawv hmoob thc. Tab txawm li no los, tshwj ziag Pej Kej Lis cov tseg, dua li ceeb laj ri tawm mus.
  Tsoob Kuj hloov ua tshiab los, Tseem Hwv vim hmoob 3 hom lus nyiag tsim nyiag ib hom rau hmoob siv, haj muab Tiib Toob Pej cov ntawv laus hmoob daws ua txwm la tee tus qauv lub zam zuag los siv, tom qab no nyob ib txhia teb chaws sib qhia.
  Ntuj nraud cov hmoob, nyiam no sawv daws siv li ntawv hmoob suav hu Xi Muj Laij ntawv hmoob. Xyoo 1949 tuaj ntawm Fab Kis teb Kav Tos Liv tug neeg tshaj ntuj lus hu Ee Pos Yaj(Bertrais)nyob Los Tsuas teb Laam Phwj La Paa kuag nrug hmoob zej zos tshaj ntuj lus li thaud, tsim tawm ib co txwm yooj yim, ho muaj lwm tug tshaj kev ntseeg npe hu Pua Nij(Barney), yog cov plos Tes Tas. Kuj tsim hmoob ntawv thiab. Vim xwv hmoob ntawv txhob ntau yam, hmoob sib sau sab laj haum ntxim siab, xyoo 1953 lawv nyob Mim Kuj teb cov tsim lus tsim ntawv kws txuj nyob Xi Muj Laij(Smalley)kho kom zoo tuaj. Hom hmoob ntawv no, vim txhua txhia teb chaws cov hmoob kheev siv, ces tshaj hu ntawv hmoob thoob teb.
  Hmoob Suav noj Peb Caug
  Last edited by koojziagkabzaug on 8th June 2011, 10:56 am; edited 1 time in total
  koojziagkabzaug on 24th August 2010, 5:13 pm
  HMOOB KEV NEEJ NYOOG KEV CHAW NYOB
  Hmoob qhov ntau yog nyob rau Tsoob Kuj naj fab tej toj roob hauv peg, xws Xyaa Cheej Tsha ntug nrig li Vws Leej Sa, Cheej Toob Naj li Mioj Lees, Ywj Liaam Sa, Cheej Naj li loj yau roob maj, Kav Xyib li Hmoob roob , Tii Cheej ntug nrig li Vw Mooj Sa. Hmoob nyob Sab Xyib huab cua phim tshaj, coob leej hmoob nyob toj roob hauv peg los tej qhov zeb qhov cav.
  Hmoob nyob tej teb chaws ntawd, kuj muaj ntau yam tsim nuj tsim nqe, cej hauv txheej av xeeb txawm av thee, hlau, tooj, thiab Cheej Toob Pej suav hu li Koos hydrargyrumï, tseem muaj Xyaa Xyi suav hu li Chiee, Xyee, Mooj tej yam nto npe lug no nyob hauv txheej av, haj xeeb txawm ntoo ciab ntoo thuv, txhais thiab tej tshuaj suav hu vws pem txis, thiee muaj thc. Qoob loo txawm muaj liaj ia, pob kws, qom liab thc. Tseem muaj ntau yam ntau tsav txiv ntoo, txij xyaa xyi txog kim tsawb txhua txhia lub teb chaws, yog tsoob kuj nto npe lug xws kha si thej lub zam zuag. Tej neeg nyiam tuaj ua si ntau tshaj, tsab cuab kaim ntoo txiv lwg zos, vws yaj huj, faj ceem sa thc twb yog huab cua zoo nkauj kawg nkaws, ho yog hmoob teb hmoob chaw, yuav ceev hais ntxiv hmoob teb hmoob chaw tej kev txwj kev laus uas hmoob tseem nco nraim hauv siab es ua nyiaj siv rau luag pom zoo siab, yog ib hom nrog lwm haiv neeg tsis sib thooj, ua rau luag ntxim siab xyuas, ho yog hmoob teb toj roob hauv hav muaj lub zoo zam zuag phim rawv rau cov hmoob tej zaj nkauj zoo saib, thiab tej caij nyoog lom zem, twb deev tau luag ntuj nraud los lwm haiv neeg ntxim hlub kawg, lawv cov hmoob tseem tsim muaj tej cawv tej taum thiab lwm yam zoo noj zoo haus kuj yog tej yam nto npe.
  “Tswb Looj A muab lub yeej Tseem Tuam zov tuag nthi, nws tau tso tej tus rog uas paub lus Hmoob, hloov hnav tsoos tsho Hmoob, nyiag kev nkag tawm mus rau nroog Tseem Kab thov tub rog tuaj pab ntxiv. Tiam sis lub caij ntawd, Suav lub hauv paus rog ntawm nroog Tseem Kab twb raug tsoom tub rog Hmoob muab vij tas lawm, lawv twb yuav luag pab tsis tau lawv.”
  “Thaum lub 2 hlis xiab 3, Fooj Kuab Xyooj mus txog nroog Thooj Zeej, ces cov rog Hmoob niaj hnub tuaj vij nroog thab plaub. Peb tej tub rog tau tso dag tso zog mus tiv tua. Peb me phom loj phom me nrov nqag ntxhias mus ua nws tuag pawg lug.”
  “Rog Hmoob tau hla dhau tus dej Xoob Cab, ces pib tua txeeb zos Faj Thwv Phub, Sij Pav Thab, Pej Luam Thaj, Pam Xyuam Suab Puam, Tshuaj Yeej Ceeb thiab Xyov Huj. Thaum cov zos no raug txeeb tas, ces lub nroog Thooj Zeej kuj raug Hmoob muab vij tau puag ncig. Lub nroog sab toob fab, pej fab thiab xib fab, kuj raug tsoom rog Hmoob txeeb tau.”
  Suav 3 lub yeej rog loj, xws li Theeb Xoob Thoj, Yeej Tseem Tuam thiab Yeej Phaj Sij, mas raws li kwv huam piav tseg, raug tsoom rog Hmoob txeeb tau dua. Tej kwv huam no tseem tau hais tawm ntau yam txuj ci sib tua, tiam sis tej ntaub ntawv keeb kwm Suav tsuas cim tau me ntsis dog dig tseg xwb, xws li tej lo lus tias : “Hmoob muab nroog Xoob Thoj txhav hlawv tas thiab txhav hlawv Yeej Tseem Tuam.”
  Last edited by koojziagkabzaug on 14th September 2011, 4:13 pm; edited 2 times in total
  koojziagkabzaug on 30th September 2010, 4:58 pm
  Keeb Kwm Hmoob nyob Suav Teb
  Tus sau Povlas :
  Nyob zoo ib tsoom kwv tij phooj ywg sawv daws ! Hnub no kuv yuav tham peb haiv Hmoob zaj keeb kwm ntawm lub hauv paus tsov rog txeeb qub teb chaws xyoo 1795-1806 ntu kaum ob, uas yog hais txog ntsuj rog Cheeb Tshoj cov tub rog Suav rov tua Hmoob ua lwj ua liam rau nej mloog.
  Lub caij ntawd huab tais Suav kuj ua tsis tau lub ntsej muag uas siab loj siab tus, muab nws lub siab dag tias yuav hlub tsoom pej xeem tso plhuav tseg, nws pib siv lub siab ntais ntuj, nws txiav siab tsis rau txim rau tej tib neeg Suav thiab tej nom Suav uas nyob teb chaws Hmoob. Huab tais rov xa dua ib txog cai tshiab nqes mus rau tej nom nyob teb chaws Hmoob hais tias : “Yuav tsum nqus rog kom coob, li muaj peev xwm muab Hmoob ntes ib zaug kom tas.”
  Thaum lub 3 hlis xiab 6, yog hnub huab tais kav teb chaws puv 60 xyoo nkaus. Nws tau sau ib daim ntawv li no : “Yav tas los kuv tau txais Luj Ceeb Fwm daim ntawv piav txog cov plaub ntug no, kuv xav tias tsuas yog Hmoob thiab Suav li kev sib rob caub xwb, tsis tas yuav muab los saib hlob. Tiam sis nyem no tau txais cov nom Thij Twb tej ntawv, ua cas yog tsoom Hmoob phem sawv ntxeev siab thiab muaj peev xwm txhav nroog tua nom. Nej yuav tsum muab siab rau mus tsuj tua kom tiaj tus, cia ua ib qho piv txwv qhia cov neeg phem thiab txuag lub hwj chim ntawm peb lub Kuj Cuab cia.”
  Tiam sis huab tais ho xav txog ntau yam li no : “Tsam Hmoob xub paub peb tus txheej txheem cheb ntxuav no ua ntej, ces lawv yuav pib tua yam tsis yuav siav. Tej lus no tsuas pub xa txog rau cov nom qib siab xwb. Thaum cov tub rog nqes mus tua, tej lo lus no txhob pub hais tawm rau Hmoob paub.”
  “Fuj Khab Nyab tau nrog kuv ua ke ntau zaus, nws ua dab tsi twb yog dab tsi. Qhov hauj lwm tua Hmoob no cia Fuj Khab Nyab mus ua. Nws thiaj thoob tsib to nrog txog tej no. Teb chaws thiaj yuav rov tau txais thaj yeeb sai.”
  Tus nom Thij Twb hu ua Luj Ceeb Fwm daim ntawv thov ntxiv tub rog, vim thaum nws coj rog tuaj txog nroog Tseem Kab, ces raug Hmoob tua piam loj heev. Nws sau ntawv rau huab tais tias : “Daim ntawv yog kuv sau thaum lub 1 hlis tim 25, sij hawm yuav luag tsaus ntuj. Hnub no kuv coj rog tuaj txog ntawm no, ntaus nqis txog txhia qhov hauj lwm li mus ua. Thaum lub 2 hlis xiab 2, hnub yuav poob qho, peb mus txog Tseem Kab, lub caij ntawd peb raug cov rog Hmoob vij tas. Yog koj tsis tso rog tuaj pab ntxiv, ces peb hauj lwm tsis tiav.”
  Tsis tas li Luj Ceeb Fwm tseem hais ntxiv rau huab tais tias : “Kuv xav thov 4,000 tus rog ntxiv thiab xav kom lawv tuaj pab sai sai.”
  Huab tais Tuam Cheej Looj kav ntuj xyoo 60, thaum lub 2 hlis tim 13. Tuam Cheej Looj txais tau daim ntawv no, nws saib tas, ces xyu hlob xyu yau, nkaus cwj mem teb tias : “Paub tas lawm, kuv tso rog tuaj nyem no.”
  koojziagkabzaug on 30th September 2010, 5:02 pm
  Povlas : Nyob zoo ib tsoom kwv tij phooj ywg sawv daws ! Hnub no kuv yuav tham peb haiv Hmoob zaj keeb kwm ntawm lub hauv paus tsov rog txeeb qub teb chaws xyoo 1795-1806 ntu kaum plaub, uas yog hais txog Vwj Paj Yig tua nroog Tseem Kab zaum ob rau nej mloog. Li ntawd, mas thov caw nej sawv daws mloog zaj keeb kwm no tau !
  Kwv tij, txij li huab tais Suav tus uas lub npe hu ua Tuam Cheej Looj tau nqus rog ntawm 7 lub xeev tuaj tua Hmoob, ces ua rau tsoom Hmoob npau taws dua qub. Hmoob thiaj tau siv Hmoob zaj tswv yim txuj ci tua rog uas yus tus swm teb swm chaw los tua nrog cov tub rog Suav. Ua rau Suav tau txais kev piam tseem loj heev thiab tsis kav txav mus ib ruam rau qhov twg.
  Lub caij ntawd, Hmoob thiab Suav zoo nkaus li ob tug nyuj uas nrau tsis txav chaw, ces pab tub rog Hmoob toob fab uas yog Vwj Paj Yig ua tus coj thiaj tau rov mus vij tua Suav lub nroog Tseem Kab ua zaum ob.
  Huab tais Cheeb Tshoj kav ntuj xyoo 60 thaum lub 2 hlis ntuj xiab 2, tus nom Suav Thij Twb hu ua Luj Ceeb Fwm uas kav cov tub rog Suav hauv xeev Fuj Naj tau txais huab tais lub kheev, kom coj 2,000 tawm leej tub rog Suav tuaj cawm Suav lub nroog Tseem Kab. Thaum uas cov tub rog no tuaj txog thiab lawv tab tom npaj yuav mus tua cov zos Hmoob nyob ib ncig ntawm nroog Tseem Kab, kom lub nroog Tseem Kab dim ntawm Hmoob txhais tes. Cov tub rog Suav tau npaj li no ntau zaus, tiam sis zaum twg twb raug Hmoob muab tua swb.
  Zaum no Luj Ceeb Fwm kuj xav tias ntshai nws cov tub rog kuj yuav tsis txaus siv, ces rov thov huab tais kom pub 4,000 tus tub rog ntxiv rau nws. Twb txog lub 2 hlis ntuj nrab hli ces pab rog no thiaj tuaj txog.
  Tib lub caij ntawd, tus nom Txoov Twj hu ua Fuj Leej uas saib cov tub rog Suav hauv xeev Fuj Naj thiab xeev Kav Xyib, kuj coj 6,000 tus tub rog Suav tuaj txog ntawm nroog Tseem Kab. Thaum ntawd nroog Tseem Kab muaj tub rog txog 20,000 tawm leej lawm, ces tus nom Fuj Leej thiab Luj Ceeb Fwm nkawd xav tias nkawd muaj tub rog ntau nyob hauv xib teg, ces nkawd tuaj cheb ntxuav tua tej zos Hmoob nyob ib ncig ntug Tseem Kab ywj siab ywj ntsws thiab ho xav muab teb chaws Hmoob rhuav kev tsov rog kom thoob.
  Tej zos Hmoob uas raug lawv tuaj cheb ntxuav dua, mas Hmoob tuag sib tsub sib nias, tej cuab yeej cuab tam raug Suav txhav tas. Tej kev txom nyem no ua rau tsoom Hmoob nyiaj tsis taus li. Tsoom Hmoob hauv lub Theeb Foom Huaj ib ncig tau thov kom Vwj Paj Yig coj rog mus pab tua Suav.
  Lub caij ntawd, Vwj Paj Yig tseem tab tom coj cov rog Hmoob ntawm Theeb Foom Huaj thiab Theeb Cheej Tsawb mus txeeb tej suam teb chaws uas nyob sab toob fab thiab pej fab, xws li Lwj Xyib, Phum Sim thiab Pov Ceem. Nws nyuam qhuav coj cov rog Hmoob no los so tsis tau pes tsawg hnub, txawm txais tau lub moo no, ces chim siab heev, xav zoj tom ntej ntshai Hmoob yuav raug teeb meem loj.
  Li ntawd, Vwj Paj Yig thiaj hu cov thawj rog Hmoob tuaj sib koom sab laj. Sab laj tas ces sawv daws pom tias yuav zov khov kho lub nroog Cheej Tsawb, uas yog Hmoob lub hauv paus rog loj.
  Thaum npaj zov qhov no tas, ces lawv thiaj sib loos cov tub rog Hmoob hauv Theeb Foom Huaj thiab Theeb Cheej Tsawb ua ib pab rog Hmoob loj mus txeeb tua Suav lub nroog Tseem Kab ua zaum ob.Ntsuj rog no Hmoob tau hloov lub tswv yim thiab txheej txheem kev sib tua kom txawv thawj ntsug. Cov tub rog Hmoob muab faib ua 3 pab xws li no :
  Pab ib : Pib sawv kev ntawm tus ntsa zeb nrim teb mus rau xib fab, hla Nuj Nyaj, Thaj Cab mus txog Tshaj Yim Som thiab hla dej npaj tua sab xib fab ntawm ntug Tseem Kab.
  Pab ob : Pib sawv taw ntawm tus ntsa zeb nrim teb mus tawm Faj Thwv Nyom thiab Ceem Cab Yeej, ces nqes ntawm Lej Txhov Phub mus tua sab pej fab ntawm nroog Tseem Kab.
  Pab peb : Nyiag kev tawm rau tus ntsa zeb sab nraud, mus tawm rau tus ntsa zeb sab toob fab, mus txog rau cov zos Suav Tuam Yeej Tshoob, Muj Cab Pheej thiab zos Xyib Khawv, ces ho tig cov tub rog los rau ntawm zos Thaj Cuab Tsiam thiab Lwj Tij Nyom mus tua nroog Tseem Kab sab toob fab.
  Peb pab rog Hmoob no muaj lub siab tawv qhawv, tua txog twg yeej txog twg. Lawv xub muab tej zos me uas nyob ib ncig ntawm nroog Tseem Kab tua txeeb tau tas thiab muab Suav tej kev tawm mus los txiav tu ti si. Xub muab Suav rog vij tau, tiam sis tsis tau tua. Ua kom cov neeg hauv nroog tshaib tas puas tsav yam, ces tab yog tsis tua mas hauv nroog yeej yuav tsum ntxhov xwb.
  Lub caij ntawd lawv ho tso ib tug Hmoob lub npe hu ua Looj Los Mas, nyiag kev ua twb ywm coj Haj Tsoob Leej, Yaj Tshab Tawj thiab Yaj Seem Thaim mus ntxias dag tias lawv yog neeg Suav, ces cia li khiav mus zwm nrog Suav.
  Thaum mus nrog Suav nyob ces mus muab Suav tej phom loj ua puas, ua txuj ua hluav taws kub Suav tej yeej rog. Ua kom tsoom Suav rog muaj kev kub ntxhov. Thaum txhia qhov npaj tiav tas ces tsuas tos mus tua xwb.
  Luj Ceeb Fwm pom tsoom rog Hmoob tuaj tua nroog Tseem Kab, ces nws txawm coj ib co nom coob leej nrog rau 800 leej tub rog Suav ua ke tuaj tua Hmoob. Luj Ceeb Fwm yog thawj pab rog Suav uas nrog Hmoob sib tua, hos kom tus nom Fwm Cam hu ua Tsom Yim Heej thiab tus nom Saws Pem Luj Zwm coj ib pab rog Suav mus tua sab toob fab. Hos kom tus nom Twb Xib hu ua Tsab Yij thiab tus nom Txhooj Tuam Tem nyiag kev coj ib pab rog Suav lug kev tuaj tua Hmoob tom qub qab.
  Ces Hmoob thiab Suav sib tua ib ntsug rog loj nyob Pheej Loj. Yog pib sib tua thaum 10 teev nruab hnub txog hnub qab thaum 10 teev nruab hnub. Lub caij ntawd cov rog Hmoob tom qab ho tuaj coob coob ua tsaus nti ib tog tuaj pab, ces Suav tus nom Luj Ceeb Fwm kom 50 leej tub rog Suav ntawm Seej Tsawb kwv ob rab phom loj mus pab. Tiam sis tej tub rog Hmoob khom tej toj roob hauv pes ib pliag nraim ib pliag tawm. Ua rau Suav tej phom loj siv tsis tau qab hau.
  Lub caij ntawd Suav ho ntshai tias tsam lub nroog Tseem Kab raug Hmoob rov mus txeeb, ces lawv cia li thim tas rov rau hauv nroog. Ntsuj rog no ob tog puav leej tau txais kev piam sij loj. Cov Suav rog tau raug tuag thiab kom huab tais pab them nqi taub hau huv si muaj 100 tawm leej.
  Hos cov tub rog Hmoob uas raug tuag thiab Suav muab txiav taub hau mus lawm muaj 8 leej. Cov taub hau Hmoob no Suav rog muab coj mus dai rau ntawm lub rooj loog loj sab pej fab cia khav qhuas rau tsoom pej xeem Suav hauv lub nroog Tseem Kab. Dua no rog Hmoob li 3 tus txiv nees tua tsam thiab 30 tawm tus ntaiv xyoob nce ntsa tsheej kuj raug Suav txhav tau.
  Thaum huab tais Tuam Cheej Looj tau txais thiab saib daim ntawv piav txog ntsuj rog no tas, ces lub 2 hlis ntuj xiab 20, nws tau teb ib tsab ntawv rau cov nom me uas tua Hmoob tias :
  “Kuv txais tau Luj Ceeb Fwm daim ntawv piav txog qhov txeeb tau 30 tawm tus ntaiv nrog rau cuab yeej ua rog ntau yam ntawm tsoom tub rog Hmoob. Tej ntaiv no tsis yog ib ob hnub xwb txawm yuav tsim tau. Nej nyuam qhuav tua thawj ntsug xwb, cia li txeeb tau ntaiv thiab lwm yam cuab yeej ua rog ntau npaum no, yuav tsum yog Hmoob npaj tau ob peb xyoos sib law los lawm.”
  Lub 2 hlis ntxaib nra, Hmoob txoj kev npaj vij tua nroog Tseem Kab tiav tas. Suav cov thawj nom coj rog, xws li tus nom Txoov Twj Fwj Leej uas kav cov tub rog hauv 2 lub xeev, yam li xeev Fuj Naj thiab Kav Xyib. Tus nom Thij Tub hu ua Luj Ceeb Fwm uas kav Fuj Naj thiab tus nom Txoov Peeb Xwb Leej uas kav lub Tseem Yoos Tsawb, lawv cov nom Suav no tau coj tsoom rog Suav tawm ntau zaus tuaj nrog Hmoob sib tua, tiam sis puav leej swb tas.
  Suav cov tub rog 20,000 tawm leej tsuas lam zov nroog Tseem Kab thiab nrog rau cov nroog ib ncig xwb, lawv yeej tawm tsis tau mus qhov twg, zaub mov noj los kuj tas nrho. Tej Suav rog thiab pej xeem mas tshaib plab ua ntxhov pes hnyo. Hos tsoom rog Hmoob ces twb muab lub nroog vij tau ntev lawm, tiam sis pheej tsis tua. Ntawm lub nroog ib ncig mas rog Hmoob twb niaj hnub kawm caij nees tua rog.
  Txog thaum no, Vwj Paj Yig pom tias tua nyog tau lub nroog lawm. Nws thiaj kheev cov rog Hmoob mus tua nroog Tseem Kab zaum ob. Ntsuj rog vij tua lub nroog Tseem Kab no mas phau ntawv Feng Huang Ting Zhi tau muaj ib nqe lus piav tseg li no tias :
  “Hmoob niaj hnub tuaj tua nroog Tseem Kab (Zheng Gang), muaj tej txhia nqa ntaiv tuaj nce ntsa tsheej, muaj tej txhia tua pob hluav taws tuaj rau hauv lub tsheej, kuj muaj tej txhia nyiag ua luam dej hauv qab thu dej tuaj tshwm hauv tsheej, tej tub rog Suav zov nroog tau zov ntev hli los lawm, tsis tau pw mas tsaug zog heev. Cov pej xeem Suav nplua nuj hauv lub nroog kuj niaj hmo ua kua dis nqa mus pub rau cov Suav rog noj.”
  Tej tau piav los no, ntaus nqi tau tias ntsuj rog uas Hmoob mus tua nroog Tseem Kab no, tua tau ceev thiab zoo tshaj.
  Raws li lub teeb meem piav los no, Vwj Paj Yig lawv yeej yuav txeeb tau nroog Tseem Kab xwb xwb, tiam sis hauj lwm ho ua tsis tau raws li lub siab xav. Vim lub caij ntawd Sij Lwg Teem pab tub rog nyob xeev Kim Tsawb toob fab kuj raug Suav tua ceev heev. Hos Sij Xab Pov thiab Vwj Theeb Pam lawv kuj muab Cheej Toob uas yog xeev Kim Tsawb sab toob fab tso tseg khiav tawm.
  Ob tug nom Suav Fuj Khab Nyab thiab Huj Leej nkawd tau muab Cheej Toob cheb ntxuav tas. Ntsia zoo li nkawd yuav tuaj tua cov Hmoob nyob xeev Fuj Naj. Hos ntawm nrim teb xeev Fuj Naj tau tshwm teeb meem ceev heev, yam li Sij Lwg Teem, Sij Xab Pov thiab Vwj Theeb Pam kuj tau xa xov ntau zaus rau Vwj Paj Yig kom coj rog mus pab lawv. Vim kev sib pab tua lub teb chaws, ces Vwj Paj Yig thiaj tso nws ob tug tub, yam li yog Vwj Theej Lis thiab Vwj Theej Yim coj ib pab tub rog Hmoob mus pab lawv.
  Cov hauj lwm no mas thaum Vwj Theej Yim raug Suav ntes tau, nws tau lees li no : “Wb ob kwv tij tau nrog dua Sij Xab Pov tua hlawv lub yeej Yam Yaw, wb kuj tau nrog dua Suav rog sib tua ntawm lub yeej Tseem Tuam, yeej Phaj Thauj thiab lub yeej Laj Txhov Pheej.”
  Lo lus tias : “Kuj tau, txawm yog piav txog thaud nkawd ob kwv tij tau mus pab tua Cheej Toob ntag.”
  Vim qhov tau faib ib nrab rog Hmoob mus pab tua Cheej Toob lawm, ces Vwj Paj Yig thiaj tau muab lub tswv yim tua nroog Tseem Kab so tseg. Tiam sis nws tseem tseg ib co tub rog vij rawv nroog Tseem Kab cia. Cov rog Hmoob uas raug tseg cia rau lub luag hauj lwm, yog faj kom tus nom Suav Huj Leej thiab Luj Ceeb Fwm txhob tuaj tua cov zos Hmoob ib ncig ntawm nroog Tseem Kab.
  Lub caij uas Hmoob tab tom npaj tshem rog no, tus nom Suav Fuj Leej ho coj rog tawm hauv nroog tuaj nrog Hmoob sib tua. Ntsuj rog uas sib tua ntawm Xyis Chuj Phub, Fuj Leej tau yeej Hmoob lawm. Tiam sis thaum Suav rog ho mus tua zos Vim Cuab Tsuab, tam sim no yog lub zos Wang Jia Zhai, tsuas hnov nruas tooj nruas hlau thiab suab nruas kub twg nrov doog diaj tuaj. Ces muaj ntau txhiab leej tub rog Hmoob dhia saum roob los txiav tu nrho Suav rog hauv plawv. Hem ua tus nom Suav Fuj Leej lawv muab chij thiab ntaj hmuv pov tseg tas, tso tes khiav rov tom nroog. Cov tub rog Hmoob kuj tsis caum qab. Lawv cia li thim ntawm lub zos Vim Cuab Tsuab rov mus nyob puav ib ncig.
  Thaum tus nom Suav hu ua Fuj Leej lawv khiav mus txog hauv nroog Tseem Kab, ces 10 tawm lub pob ntseg Hmoob uas lawv hlais saum tshav rog thiab muab qhwv tib zoo. Lub caij ntawd, Suav rog Cheeb Tshoj tua tuag yeeb ncuab tsawg leej, mas yuav tsum hlais sab pob ntseg laug nqa los ua puav pheej thiab ho sau ib daim ntawv nrog xa mus rau huab tais ua plhu.
  Thaum huab tais Tuam Cheej Looj saib tus nom Fuj Leej daim ntawv tas, tau pom ib qho qiag. Huab tais tau sau ib tsab ntawv teb cem Fuj Leej li no tias : “Tus nom no tsuas coj rog mus tua tau kaum ntau leej tub sab xwb, tsawg tas npaum no. Kuv pom tias nej 100 leej nyuam qhuav tua tau 1 leeg xwb. Tus nom no yeej tsis muaj peev xwm. Cas yuav muaj plhus khav tias nim tua ua khov kho no ? Kuv saib nws daim ntawv txog qhov no, kuv twb pab nws txaj muag tas. Tsis paub tias nws yog plhu dev los plhu tib neeg !”
  Kwv tij sawv daws, hnub no kuv tsuas tham zaj keeb kwm tsov rog uas thaud tus thawj coj Hmoob hu ua Vwj Paj Yig coj tsoom tub rog Hmoob mus tua Suav lub nroog Tseem Kab zaum ob los tso tseg li no xwb. Lwm lub lis piam kuv mam rov tham txuas ntxiv qhov no rau nej mloog.
  Hnub no kuv tuaj ntsib nej li no xwb, tag kis peb mam rov sib ntsib dua, sawv daws nyob zoo !
  koojziagkabzaug on 30th September 2010, 5:05 pm
  บทความโดย คุณ Povlas
  kabmuagntsais
  kab muag ntsais ua tsaug
  kabmuagntsais on 7th June 2011, 8:29 am
  ua tsaug rau kooj zais kab zaug cov xov xwm los yog cov lus hais txog keeb kwm ntawm peb hmoob nws muaj nqis heev li lam yog tshua tshua tus paub txog hmoob keeb kwm tseeb li ntawm ntshe hmoob yuav paub sib hlub thiab sib tshua ntau heev hlub hmoob heev li os
  koojziagkabzaug on 7th June 2011, 3:02 pm
  Nyob zoo Kabmuagntsais,
  Zoo siab nws tuaj xyuas peb thiab os,
  Keeb kwm Hmoob, muaj ntau yam peb tssi paub zoo lawm, tab sis kuj tseem tshawb nrhiav tau hauv Liv Xwm Suav Tuam Tshoj me ntssi thiab Hmoob kuj ntse heev, Hmoob tau muab Hmoob keeb kwm coj los ua kab lis kev cai, dab qhuas ces vij los tseem khaws tau ntau kawg cia tssi ploj. Yog Hmoob tsis ntse txaus mas ntshe peb yuav tsis paub txog dab tsi kiag li lawm. Peb Hmoob muaj ib lub siab sib hlub heev, kuj muaj ib tug kab mob pheej nyiam lij Hmoob cov pob txha kom tsis khov, tab sis Peb Hmoob kuj tiv thaiv heev kawg ces tus kab mob ntawd yeej swb ib txwd.
  Kabmuagntsais, nws muaj zaj puav dab neeg los keeb kwm no thov nws coj tuaj tso rau peb nyeem thiab os nawb.
  hais txog keeb kwm hmoob
  kabmuagntsais on 8th June 2011, 9:23 am
  hjx nyob zoo koojziagkabzaug kuv ces tsuav paub noj mov loj loj xwb tsis paub dab tsi li os. hais txog keeb kwm los ntawm hmoob txawm tus me nyuam hmoob 7,8 xyoo xwb los lawv yeej paub tias lawv poj yawm txiv txoob yog nyob suav teb los thaum khiav tawm ntawm suav teb tej laus leej twg twb nco ntsoov lo lus tias " txawm noob qes loj taum daj xwb tsuav yog hmoob ces tsis tseg li" txog li nyiam no raws li lawv qee tus tshawb fawb lawv ho hais li tias tej zaum ntshe hmoob yuav yog ib haiv neeg laus thiab los rau ntiaj teb ntxov heev li thiab tsis yog nyob rau suav teb xwb hos tej zaum ua ntej thaum nyob suav teb ntshe hmoob twb ncig xav thoob qab ntuj lawm mam li los rau suav teb mam los tsim teb tsim chaw rau ntawm tsuas yog thaum lub caij ua ntej nyob suav teb ntawm ntshe yog tib neeg tsis tau paub tab ntau es tsis paub xwb tos tias lawv hais li ntawm kuj muaj me ntsis puav pheej :
  1. muaj qee tus hmoob ho muaj lub noob muag xiav muaj plaub hau daj tsis zoo li cov neeg nyob thaj chaw Asia.
  2. hauv hmoob tej dab neeg tseem ceeb tshaj mas yog hauv hmoob zaj "qhuab ke" (taw kev) nws ho hais txog ntuj txiag teb tsaus thiab hais txog muaj ib lub sij ceeb ntiaj teb tawm cuaj lub hnub ua ntiaj teb kub nkig nkuav ua qab ntawem tim tuj thiab tuj tim thiaj tua hnub es hnub rov ploj lawm ntiaj teb tsuas nti tsis pom kev ua qab ntawm thiab lawv ho muab zuag nyiaj zuag kub rau lau qaib coj es nws thiaj hu tau nkauj hnub rov tawm tuaj. lawv hais tias qhov kws hais tias ntuj txiag teb tsaus los yog ntu es hnub tsis tuaj ntawm ntshe yog thaum ntawm hmoob mus dhau tej thaj teb chaws nyob puas tom tej kaum ntiaj teb uas hnub ziab tsis tshuam txog es no no thiab tsaus ntuj ntev ntev hos ho txog qhov tias ntiaj teb tawm 9lub hnub ntawm ntshe yog hmoob mus txog tej thaj teb chaws nyob rau plawv ntiaj teb nws ze ze lub hnub es kub kub them.
  tiam sis tej no yog lam tau lam hais xwb xyov tem nws puas yog, txawm yog thiab tsis yog los hais rau sawv daws xav hjx qhov tseem ceeb ces peb paub tias peb poj yawm txiv txoob uas peb hmoob paub thiab feeb meej nws nyob rau suav teb. ua tsaug kojziagkabzaug os
  kabmuagntsais on 8th June 2011, 9:27 am
  hjxxxxxxxx
  kabmuagntsais on 8th June 2011, 9:39 am
  nco hmoob toj siab
  kabmuagntsais on 8th June 2011, 9:43 am
  Admin on 8th June 2011, 10:19 am
  kabmuagntsais wrote:
  Kuv pom tus duab nov zoo nkauj heev, kuv xav tias tej zaud yuav yog koj tus duab, ces kuv muab tso rau koj qhov Avatar lawm. Yog koj tsis nyiam no hais, kuv mam li tshem mog.
  Zoo siab uas koj nyob deb tseem tuaj fim nrog peb thiab. Zoo siab txais tos koj nawb me phooj ywg.
  koojziagkabzaug on 8th June 2011, 11:05 am
  Ua tsaug rau nws piav keeb kwm Hmoob raws li nws xav, kuv los hais ib yam li nws hais thiab...Tab sis kuv tseem xav tsis tau txog li nws xav. Kuv tsuas xav txog Ntuj txias teb tsaus xwb, kuv tsis nco xav txog 9 lub hnub...Yeej yog li nws hais lawm. Peb Hmoob tej keeb kwm ces yog nyob rau hauv peb tej dab neeg thiab tej txuj ci kab lis kev cai thiab dab qhuas xwb. Lawv muab ua ib txoj kab ke kom nco ntsoov. Tus uas xub tsim muaj cov kab ke no mas kuj yog Tswv ntuj pub nws ntau heev, nws thiaj muaj lub tswv yim zoo npaum ntawd los ceev Hmoob tej txuj thiab kab lis kev cai.
  Txhob ua siab deb nawb mog Kabmuagntsais, yog nws muaj tej zaj, peb zoo siab txais tos nws tuaj piav rau peb mloog nawb. Vim peb ib leeg nyob ib qho, nyias muaj nyias zaj uas lwm tus tsis paub txog.
  Kabmuagntsais, ua cas daim duab nov ho noj mov raws kev, zoo li yog nyob tom xub tsuag puas yog?
  Es yog ua dab ua qhua los yog ua dab tsi?
  kabmuagntsais on 8th June 2011, 12:44 pm
  hjx ua tsaug os koojziagkabzaug daim duab no yog kuv li maj kuv tseem kawm ntawv xwb kuv nyob vietnam ntshe koj twb paub lawm daim duab ntawm yog kuv li maj kuv ua tsaug koj pab kuv muab ua atava os kuv xav muab tiam sis tsis paub muab es tsuas muab tau tso hauv xwb
  kabmuagntsais on 8th June 2011, 12:50 pm
  hos daim duab uas koj pom ntawm ces nws yog peb mus ua tho lub nruas puas tom hav zoov es los noj sus ntawm ntug dej xwb os thaum ntaws noj mov ntxuag dej txiag xwb tab sis cas yuav qab ua luaj xav txog naj hjxxxxxx. ess koojziagkabzaug kuv tuaj ntau zaug hauv no lawm tab sis kuv twb tsis paub nej cov nyob teb chaws twg os ??? nej lub chaw ua si no ua tau zoo thiab tsim tau muaj ntau yam muaj nuj nqis heev li tiag.thov qhuas txog nej thiab ua tsaug rau tej txiaj ntsis nej tau tsim tso sawv daws tau saib
  kabmuagntsais on 8th June 2011, 12:52 pm
  owwhh! hnov qab lawm tshuav ib qho tsis tau hais thiab hjjjjj daim duab ntawm tsis yog zoo nkauj ov nws yog zoo nraug os hiccccccc
  kabmuagntsais on 8th June 2011, 1:04 pm
  koojziagkabzaug on 8th June 2011, 1:43 pm
  kabmuagntsais wrote: owwhh! hnov qab lawm tshuav ib qho tsis tau hais thiab hjjjjj daim duab ntawm tsis yog zoo nkauj ov nws yog zoo nraug os hiccccccc
  Kabmuagntsais,
  Hahaha...Yog mas, yog daim duab zoo nkauj tab sis yog tus neeg zoo nraug...hahaha...!
  Ua tsaug rau nws cov lus zoo, peb lam sim seb peb yuav khaws tau Hmoob txuj li cas xwb. Xav kom nej cov nyob ntuj qub qab, nej muaj tej laus nrog nej nyob ua ke, xav kom nej pab nrhiav nej cov txuj tuaj nrog peb khaws cia thiab. Nej cov nyob txawm chaw, nej yuav khaws tau txuj ntau dua peb. Thiab xav paub txog nej kev coj noj coj ua thiab puas tau?
  Koj hais nej mus thov nruas, ais yog mus tho lub nruas YUG lov?
  Nyob nej sab teb chaws, lub nruas nej siv rau lub sij hawm twg thiab lub twg xwb?
  Zoo siab uas koj yog ib tug hluas, tab sis koj kuj kub siab nrhiav txuj ci Hmoob thiab.
  Kuv Kzkz, kuv nyob Fab Kis teb, Maypaj, Ibvuagdua kuj nyob Fab Kis teb thiab. Koobpovtxuj, Lojleeb, Liajntsuab, Hmoob Ntuj tshiab, NraugLiab Tojsiab nyob USA, Hmoob Ntujqubqab nyob Los Tsuas teb os. Peb sawv daws nyob ncig ntuj, tab iss peb tuaj sib fim li peb nyob koom zej koom zos...Muaj cov nyob Tuam tshoj tuaj nyeem tsis tu ncua, tab sis lawv tsis nrog peb sau li...Kuv zoo siab uas koj tuaj fim nrog peb thiab nawb.
  Ua li koj kawm ntawv nyob Hanoï los nyob rau qhov twg? Koj kawm dab tsi?
  MayPaj on 8th June 2011, 2:33 pm
  Nyob zoo os kabmuagntsais,
  zoo siab tau ntsib koj tuaj txog hauv kzkz lub tsev khaws txuj, yog nyiam yam twg los tuaj peb sawv daws sib pab qhia txhob ua siab deb, rov qab tuaj tsham peb txhua hnub thiaj lom zem.
  lub nruas
  kabmuagntsais on 9th June 2011, 6:58 am
  hjxxxx hais txog ntawm lub nruas lov tom peb yoom lub nruas cia ua dab qhuas thaum muaj kev ploj tuag thiab thaum ua nyuj dab os es rov tom nej nej puas yoom txog lawm thiab os. kuv tseem kawm sociology (lus hmoob kuv tsis paub yog hais li cas thiab), keeb kwm ntawm hmoob cov laus yeej piav tham los ntau kawg li tiam sis tham ntawm ncauj xwb tsis muaj ib phau ntawv twg sau li kuj paub tsis tau qhov tseeb tseeb li thiab tiag hjxxx vim tias tom ntej suav yeej tias hmoob yog suav tus yeeb ncuab thib ib es tej ntaub ntaw hais txog hmoob tej koob meej nuj nqis hmoob tsim los rau ntawm suav teb ces lawv muab hlawv muab faus tas nrho lawm tsuas. tham mas tu siab kawg thiab tiag
  koojziagkabzaug on 10th June 2011, 12:31 am
  Yog nws muaj cov laus, piav tau keeb kwm no txawm tsis muaj sau los nws pab kaw ib cov lus rau peb tau khaws cia. Kom lawv kaw tau, peb mam li muab ntau ua ntawv xwb, yog peb tsis ua ces ntshe yuav tag tam sim no mus, vim peb yuav tsis paub zuj zus lawm. Li ntawd, peb yog cov uas yuav khaws txuj thiab keeb kwm Hmoob tseg kom ntev li yuav ntev tau.
  Kuv ua nws tsaug ua ntej.